hotchpotch/miracl-hf-unified huggingface dataset:
Tilma Hainari
Tilma Sofia Hainari (os. Hagan 1. syyskuuta 1861 Ruskeala – 23. tammikuuta 1940 Helsinki) oli suomalainen naisasia-aktivisti ja kansanvalistaja.
Hainarin vanhemmat olivat maanviljelijä Johan Hagan ja Adolfina Sofia Soldan.
Hainari toimi englannin opettajana 1902–1924, ensin Sortavalassa ja sitten Helsingissä. Hän osallistui Suomen valtuuskunnan jäsenenä eräisiin Kansainliiton kokouksiin 1920- ja 1930-luvuilla ja tuki huomattavin taloudellisin lahjoituksin Akateemisen Karjala-Seuran perustamista vuonna 1922. Hän toimi myös Koulukeittoyhdistyksessä ja oli Suomen Naisten Kansallisliiton puheenjohtaja vuodesta 1914 aina vuoteen 1938, ajaen mm. naispoliisasiaa.
Hainari julkaisi vuonna 1927 teoksen "Hilda Käkikoski kirjeittensä valossa". Hänen puolisonsa vuodesta 1883 oli historiantutkija ja kansanedustaja Oskar Hainari (k. 1910).
Christer Granskog
Christer Granskog (s. 9. syyskuuta 1947 Alaveteli) on Piceum Oy:n toimitusjohtaja, Rautaruukin varapuheenjohtaja, Patrian hallituksen puheenjohtaja sekä kuuluu VR-konsernin hallitukseen. Hän on myös Sarlin Groupin, Havatorin sekä Finvestin hallituksen jäsen. Koulutukseltaan hän on diplomi-insinööri.
Granskog on työskennellyt aiemmin muun muassa Kalmar Industriesin, Partek Cargotecin, Sisu-konsernin ja Valmet Automationin toimitusjohtajana. Hän on ollut Rautaruukin ja VR-konsernin ohella myös useiden muiden yhtiöiden hallituksissa.
Granskog on toiminut myös Sosialidemokraattiset Opiskelijat -järjestön puheenjohtajana 1972–1973.
Boris Aristov
Boris Ivanovitš Aristov (13. syyskuuta 1925 – 27. marraskuuta 2018) oli neuvostoliittolainen poliitikko ja diplomaatti, joka toimi suurlähettiläänä Varsovassa vuodesta 1978, Neuvostoliiton varaulkoministerinä vuosina 1983–85 ja ulkomaankauppaministerinä 1985–88. Vuonna 1988 Aristov nimitettiin suurlähettilääksi Suomeen. Hän jäi eläkkeelle vuonna 1992.
Ruskoturilas
Ruskoturilas ("Serica brunnea") on lehtisarvisiin ("Scarabaeidae") kuuluva kovakuoriaislaji.
Ruskoturilas on väritykseltään lähinnä yksivärisen punaruskea.
Laji on yleinen Etelä- ja Keski-Suomessa.
Laji viihtyy valoisissa paikoissa.
Pikkuturilas
Pikkuturilas ("Omaloplia ruricola") on lehtisarvisiin ("Scarabaeidae") kuuluva kovakuoriaislaji.
Pikkuturilaalle tunnusomaisia piirteitä ovat pieni koko sekä peitinsiipien tumma sauma.
Lajia ei tavata Suomessa. Lähimmät löytöpaikat sijaitsevat Etelä-Virossa.
Bo Ahlfors
Bo Ahlfors (6. kesäkuuta 1933 Helsinki – 6. toukokuuta 1999 Helsinki) oli suomalainen toimittaja, tietokirjailija ja politiikan tutkija, joka oli aktiivisimmillaan 1970- ja 1980-luvuilla. Ahlfors toimi Yleisradion tutkimusosaston tutkijana. Useat Ahlforsin julkaisut käsittelivät Suomen sosialidemokraattisen puolueen aatteellisia kysymyksiä. Häntä pidettiin jopa puolueen pääideologina, sillä hän pystyi tekemään tiivistyksiä ja avaamaan uusia näkökulmia, joiden avulla hän nousi paneelikeskustelujen suosikiksi ja johtavien SDP:n poliitikkojen taustakirjoittajaksi. Tämä tapahtui siitä huolimatta, että hänen puheensa oli cp-vamman vuoksi kankeaa. Ahlfors toimi Setan puheenjohtajana 1979–1980.
Saksanturilas
Saksanturilas ("Melolontha melolontha") on lehtisarvisiin ("Scarabaeidae") kuuluva kovakuoriaislaji.
Naarailla on koiraisiin verrattuna lyhyemmät liuskat tuntosarvissa.
Saksanturilaat elävät lehtimetsissä. Lajia ei tavata luonnonvaraisena Suomessa. Kuitenkin joitakin saksanturilasyksilöitä on kulkeutunut Suomeen tuontitavaroiden mukana. 1900-luvun alussa laji oli Ruotsissa hyvin yleinen ja niitä tapettiin silloin paljon, koska siitä sai vastineeksi rahaa.
Turilaat syövät lehtiä. Toukat syövät monien eri kasvien juuria, ja niitä pidetään viljelykasvien tuholaisina. Toukat elävät yleensä maassa neljä vuotta ennen koteloitumistaan.
Valentin Rasputin
Valentin Grigorjevitš Rasputin (; 15. maaliskuuta 1937 Ust-Uda – 14. maaliskuuta 2015 Moskova) oli venäläinen kirjailija. Hän syntyi Siperian itäosassa Ust-Udassa ja muutti myöhemmin Irkutskiin, missä hän yliopisto-opintojen ohessa toimi myös lehtimiehenä.
Rasputinin esikoisteos "Marian rahat" julkaistiin vuonna 1968. Suomeksi on julkaistu ainakin kansainvälisesti katsottuna läpimurtoteos, novelli "Elä ja muista" sekä "Jäähyväiset Matjoralle" ja romaani "Viimeinen raja". "Jäähyväiset Matjoralle" on myös filmatisoitu. Rasputinia pidettiin yhtenä merkittävimmistä uudemman aikakauden neuvostokirjailijoista. Hän saikin useita tunnustuksia ja kunnianosoituksia kirjailijantyöstään, kuten valtionpalkintoja.
Rasputinin kirjallinen tyylilaji oli eeppisen kerronnallista proosaa. Esikuvikseen hän mainitsi Tšehovin ja Tolstoin.
Rasputin teki itsensä tunnetuksi myös luonnonsuojelijana, erityisesti Siperian jokien suhteen.Lisäksi lukuisia muita kirjallisia tunnustuspalkintoja.
Palkkionpalautus
Palkkionpalautukset tai kannustimet ovat Suomen arvopaperimarkkinalain luvun 4 1 §:n 3. momentin määritelmän mukaisesti sijoitus- tai oheispalvelun tarjoamisen yhteydessä kolmannelle osapuolelle annettavia tai tältä saatavia maksuja ja muita etuja.
Jokainen sijoituspalveluita tarjoava toimija Suomessa on velvollinen kertomaan ennakkotiedoissa pitääkö se itsellään palkkionpalautukset vai palauttaako toimija ne asiakkailleen.
Palkkionpalautuksia syntyy mm. sijoitusrahastojen ja indeksilainojen myynneistä.
Jos yhtiö valitsee sijoitustuotteensa palkkionpalautusten perusteella
On suhteellisen harvinaista rahoitusalalla että palkkonpalautuksista luovuttaisiin asiakkaiden hyväksi.
Finanssivalvonta on 31.1.2006 pyytänyt Kuluttajavirastolta lausuntoa koskien standardia rahoituspalveluiden tarjoamisesta . 
Kuluttajaviraston julkaisema lausunto viittaa standardin kohtaan 7.2.1 (12):
Palkkionpalautusjärjestelyksi "kutsuttu menettelytapa, jossa omaisuudenhoitaja voi saada kolmannen tahon kanssa tehdyn sopimuksen nojalla tältä palkkioita asiakkaan lukuun hankituista tai luovutetuista arvopapereista, vaikuttaa jo lähtökohdiltaan niin arveluttavalta, ettei sitä tulisi lainkaan sallia. Omaisuudenhoitajan lojaliteetin tulee suuntautua ehdottomasti vain päämiehensä etujen ajamiseen. Jos kolmansien tahojen sallitaan palkitsevan omaisuudenhoitajia palkkiohoukuttein, tämä ei voi olla vaikuttamatta siihen, millaisiin ratkaisuihin omaisuudenhoitaja päätyy asiakkaansa varojen suuntaamisessa. Sehän on koko palkitsemisen tarkoitus. Järjestelyyn tulee suhtautua tiukan kielteisesti."
Daring-luokka (hävittäjä, 1949)
Daring-luokka oli yhdentoista aluksen muodostama hävittäjäluokka, joista kahdeksan palveli Britannian kuninkaallisessa laivastossa ja loput kolme Australian laivastossa. Luokkaan kuului lisäksi Britannialle kahdeksan alusta ja Australialle yksi, mutta niiden tilaukset peruutettiin. Alukset valmistuivat toisen maailmansodan loputtua, ja ne palvelivat 1950-luvulta alkaen aina 1980-luvulle. Kuninkaallisen laivaston aluksista myytiin kaksi 1993 Perulle, missä toinen palveli aina vuoteen 2007 saakka, ja "HMAS Vampire" on museoitu.
Alukset olivat suurimpia ja raskaimmin aseistettuja Kansainliiton laivastojen palveluksessa olleita hävittäjiä. Ne olivat lisäksi viimeisiä, joiden pääaseina olivat tykit eivätkä ohjukset. Alukset osallistuivat Indonesian kansannousuun (1962–1966) ja Vietnamin sotaan (1959–1975).
Britannian kuninkaalliselle laivastolle toimitetut hävittäjät valmistettiin kahdessa erässä. Ensimmäisessä, johon kuuluivat "HMS Daring", "HMS Dainty", "HMS Defender" ja "HMS Delight", oli perinteinen vaihtovirtajärjestelmä ja lopuissa tasavirtajärjestelmä. Ensimmäinen erä sijoitettiin 2. ja toinen 5. hävittäjälaivueeseen. Luokan aluksista "HMS Delight" (ex-"HMS Ypres") ja "HMS Danae" olivat alun perin Battle-luokassa tilattuja, mutta ainoastaan ensin mainittu valmistui toisen tultua peruutetuksi.
"HMS Daring", "HMS Decoy" ja "HMS Diana" olivat ainoastaan osittain hitsaamalla valmistettuja, mutta loput täysin.
Australian laivasto tilasi alun perin 3. joulukuuta 1946 neljä luokan alusta, jotka nimettiin toisen maailmansodan romurautalaivueen mukaisesti. Valmistuksen aikaan alusten suunnitelmat muuttuivat ja pääosa muutoksista koski majoitustiloja. Aluksista valmistui lopulta ainoastaan kolme "HMAS Waterhenin" tilauksen tultua peruutetuksi maaliskuussa 1953.
Wolfgang Puck
Wolfgang Johannes Puck (syntyjään Wolfgang Johannes Topfschnig, 8. heinäkuuta 1949) on itävaltalais-yhdysvaltalainen julkkiskokki, ravintoloitsija ja liikemies. Puckin ravintoloita, catering-palveluita, keittokirjoja ja Puckin nimeä käyttäviä tuotteita hallinnoi hänen yhtiönsä Wolfgang Puck Companies.
Tullia Zevi
Tullia Calabi Zevi (2. helmikuuta 1919 Milano, Italia – 22. tammikuuta 2011 Rooma, Italia) oli italialainen toimittaja ja kirjailija ja Italian juutalaisyhteisön johtaja.
Zevin isä Giuseppe Calabi oli asianajaja ja vastusti Mussolinin aikana julkisesti fasismia.
Optio-oikeus
Optio-oikeus eli valintaoikeus (, valinta) tarkoittaa oikeutta valita eri vaihtoehdoista.
Taloustieteessä optio-oikeus merkitsee yrityksen osakkaan tai työntekijän mahdollisuutta valita ostaako vai jättääkö ostamatta yrityksen osakkeita ennalta päätettyyn hintaan määrättyyn päivään mennessä. Aihetta käsitellään tarkemmin sivulla optio.
Kansainvälisessä oikeudessa optio-oikeus tarkoittaa toisen valtion hallintaan luovutettavalla alueella asuvien ihmisten oikeutta valita pysyvätkö he aluetta aiemmin hallinneen valtion kansalaisina vai vaihtavatko he kansalaisuuttaan. Optio-oikeudesta sovitaan tavallisesti valtiosopimuksella, jossa sovitaan myös määräpäivä, johon mennessä oikeutta on käytettävä. Tavallisesti sopimus velvoittaa vanhan kansalaisuutensa säilyttävän henkilön muuttamaan pois luovutettavalta alueelta. Valintaoikeuden tarjoamisella yritetään lieventää aluemuutoksen asukkaille aiheuttamia seurauksia. Esimerkiksi Suomen ja Venäjän kesken 1920 solmitussa Tarton rauhassa annettiin Petsamon alueen venäläiselle väestölle optio-oikeus.
Peter Frenette
Peter Frenette (s. 24. helmikuuta 1992) on yhdysvaltalainen uransa lopettanut mäkihyppääjä. Häntä valmensi entinen mäkihyppääjä Clint Jones.
Ensimmäisen kerran Frenette kilpaili mäkihypyn maailmancupissa kaudella 2010–2011 Sapporossa, sijoittuen ensimmäisessä kisassa 33:nneksi ja toisessa sijalle 18. Se oli Yhdysvaltain paras maailmancupin sijoitus mäkihypyssä yli seitsemään vuoteen. Vancouverin olympialaisissa 2010 Frenette karsiutui molemmista kisoista toiselta kierrokselta. Oslon MM-kilpailuissa 2011 hän sijoittui suurmäen kisassa sijalle 35.
Kergueleninkaali
Kergueleninkaali ("Pringlea antiscorbutica") () on ristikukkaiskasvi, joka kasvaa Kerguelen-saarilla eteläisellä Intian valtamerellä. Se on nimetty kasvupaikkansa mukaan, ja sen on luokitellut kasvitieteilijä Joseph Dalton Hooker toukokuussa 1840.
Kergueleninkaali kasvaa Kerguelen-saarten lisäksi Intian valtameren subantarktisella alueen saarilla, Prinssi Edwardin saarilla, Heard ja McDonaldinsaarilla ja Crozetsaarilla.
Syömäkelpoinen krassilta ja keitettynä ummehtuneelta maistuva kasvi sisältää hyvin C-vitamiinipitoista öljyä. Kasvin käyttökelpoisuus keripukin torjumisessa näkyy sen latinankielisessä nimessä, joka tarkoittaa ”keripukkia vastaan”.
Ruohokolibrit
Ruohokolibrit ("Lepidopyga") on kolibrien heimoon kuuluva lintusuku. Sukuun kuuluu kolme neotrooppisella alueella elävää lajia.
Paul Weissenberg
Paul Weissenberg on saksalainen EU-virkamies, joka 1. helmikuuta alkaen toimii DG Enterprise and Industryn varapääjohtajana.
Paul Weissenberg opiskeli juristiksi Würzburgin ja Freiburgin yliopistoissa. Hän suoritti jatko-opintoja Eurooppa-laissa Sveitsissa ja väittelu Geneven yliopistossa. Hän siirtyi Euroopan komissioon vuonna 1989 Martin Bangemannin, joka oli Euroopan komission varapääjohtaja, kabinetissa. Vuodet 2000-2005 hän oli Single Market-direktoraatin johtaja, jossa toimi mm. lääke- ja autoteollisuuden kanssa. Hän oli Euroopan lääkeviraston (EMEA) hallituksen jäsen. Tammikuusta 2005 alkaen hän on johtanut "Aerospace, GMES, Security and Defense"-direktoraattia DG ENT-pääosastolla.
Safiirikolibrit
Safiirikolibrit ("Hylocharis") on kolibrien heimoon kuuluva lintusuku. Sukuun kuuluu kolme neotrooppisella alueella elävää lajia.
Kultakolibrit
Kultakolibrit ("Polytmus") on kolibrien heimoon kuuluva lintusuku. Sukuun kuuluu kolme Etelä-Amerikassa elävää lajia.
Täpläkolibrit
Täpläkolibrit ("Leucippus") on kolibrien heimoon kuuluva lintusuku. Sukuun kuuluu neljä neotrooppisella alueella elävää lajia.
Zirkoniumdioksidi
Zirkoniumdioksidi eli zirkonia (ZrO) on zirkonium- ja oksidi-ionien muodostama epäorgaaninen ioniyhdiste. Luonnossa se esiintyy harvinaisena baddeliittimineraalina.
Zirkoniumdioksidi voi esiintyä neljänä eri kidemuotona: monokliinisenä, tetragonaalisena, ortorombisena ja kuutiollisena fluoriittirakenteena. Näistä monokliininen on pysyvin matalissa lämpötiloissa ja stabiili aina 850–1 200 °C:n lämpötilaan saakka, jolloin sen kiderakenne muuntuu tetragonaaliseksi. Tetragonaalinen zirkoniumdioksidi vaihtuu alkeiskopiltaan ortorombiseksi suuren paineen vaikutuksesta. Kuutiollinen zirkoniumoksidi havaittiin röntgendiffraktion avulla ja alkeiskopin siirtymä tetragonaalisesta kuutiolliseksi tapahtuu 2 370 °C:n lämpötilassa ja on reversiibeli.
Zirkoniumdioksidin sulamispiste on varsin korkea ja sen lämpötilankestoa voidaan parantaa lisäämällä siihen yttrium-, magnesium- tai kalsiumoksidia. Yhdiste ei liukene veteen ja hapoistakin sitä liuottavat vain kuuma väkevä rikkihappo ja vetyfluoridi. Kuumennettaessa korkeaan lämpötilaan zirkoniumoksidi voi reagoida muiden metallioksidien kanssa muodostaen zirkonaatteja.
Zirkoniumdioksidia tuotetaan teollisesti kuumentamalla zirkoniumsuoloja usein epäorgaanisten happojen läsnä ollessa. Näin tuotettu yhdiste on usein rakenteeltaan metastabiilia tetragonaalista tai kuutiollista zirkoniumoksidia, josta saadaan monokliinisiä kiteitä kuumentamalla. Nämä poikkeukselliset muodot johtuvat muiden ionien vaikutuksesta. Zirkoniumdioksidin vuosittainen maailmanlaajuinen tuotanto on useita megatonneja.
Zirkoniumdioksidi kestää hyvin korkeita lämpötiloja, minkä vuoksi sitä käytetään tulta kestävissä materiaaleissa. Yhdisteelle on käyttöä myös valkoisena väriaineena, lasin taittokerrointa parantavana yhdisteenä, pietsosähköisten kiteiden valmistuksessa ja lambda-antureissa ja hammaslääketieteessä. Zirkoniumdioksidista tuotetaan myös muita zirkoniumyhdisteitä, kuten zirkoniumkarbidia ja siitä pelkistetään metallista zirkoniumia
Hiottua zirkoniumdioksidia voidaan käyttää myös koruissa timanttien korvikkeena. Sen taitekerroin ei kuitenkaan ole aivan yhtä suuri kuin timantilla.
Timanttikolibrit
Timanttikolibrit ("Amazilia") on kolibrien heimoon kuuluva lintusuku. Sukuun kuuluu 36 neotrooppisella alueella elävää lajia.BirdLife Suomen mukaan seuraavat lajit kuuluvat safiirikolibreihin, mutta BirdLife International luokittelee ne timanttikolibreihin
Amgun
Amgun () on Amurin sivujoki Habarovskin aluepiirissä Venäjällä. Sen pituus on 723 kilometriä, valuma-alueen laajuus 55 500 neliökilometriä ja keskimääräinen virtaus 193 kilometrin päässä joen suusta 500 kuutiometriä sekunnissa.
Joki saa alkunsa Burejavuorilta, virtaa soistuneen taigan läpi kohti koillista ja laskee laajan suistoalueen kautta Amurin alajuoksuun. Amgun on pääosin liikennöintikelpoinen ja hyvin kalarikas. Suurin sivujoki on Nimelen.
Amgunin varrella sijaitsee Polina Osipenkon piirikeskus. Joen rantoja pitkin kulkee Baikalin–Amurin rautatie. Seudun kanta-asukkaita ovat negidaalit ja nivhit.
Karoline Herfurth
Karoline Herfurth (s. 22. toukokuuta 1984 Berliini) on saksalainen näyttelijä. Hän on esiintynyt muun muassa elokuvissa "Mädchen, Mädchen" (2001), "Eine andere Liga" (2005), "Parfyymi" (2006), "Lukija" (2008), "Berlin 36" (2009) ja "Wir sind die Nacht" (2010).
Jujuyn maakunta
Jujuyn maakunta () on Argentiinan luoteisosassa sijaitseva maakunta. Se on pinta-alaltaan 53 219 neliökilometriä ja sen asukasluku oli vuonna 2010 yhteensä 672 260. Maakunnan pääkaupunki on noin 323 000 asukkaan San Salvador de Jujuy (2010).
Aki Forsman
Aki Forsman (s. 1973 Rauma) on helsinkiläinen toimittaja. Hän työskentelee nykyisin Yleisradiossa radion tiedeohjelmien tuottajana. Aikaisemmin hän on toiminut muun muassa vihreiden kaupunginvaltuutettuna Raumalla sekä tuottajana Riot Entertainment Ltd:ssä. Toimittajana hänet muistetaan myös Ylen Prisma Studiosta, Nelosen uutisista ja Ylen Aamu-TV:stä. Koulutukseltaan Forsman on filosofian maisteri, pääaineenaan maantiede. Hänen pro gradu -työnsä käsitteli somalinkielisten muuttoliikkeitä pääkaupunkiseudulla vuosina 2000–2006. Hänet tunnetaan myös innokkaasta musiikkiharrastuksestaan mm. Journalistirockissa.
La Pampan maakunta
La Pampan maakunta () on Argentiinan keskiosassa sijaitseva maakunta. Se on pinta-alaltaan 143 440 neliökilometriä ja sen asukasluku oli vuonna 2010 yhteensä 316 940. Maakunnan pääkaupunki on noin 121 000 asukkaan Santa Rosa (2010).
Mahdoton kuvio
Mahdottomat kuviot ovat tasokuvioita, jotka ensi silmäyksellä näyttävät kolmiulotteisten kappaleiden perspektiivisiltä kuvilta, mutta joita tarkemmin katsottaessa ilmenee, että ei voi olla sellaista kappaletta, jota ne näyttävät esittävän (optinen harha). Tyypillisesti ne muodostuvat osista, jotka sellaisinaan ovat täysin mahdollisia perspektiivikuvia, mutta kuviot kokonaisuudessaan eivät sellaisia ole. Tunnettuja esimerkkejä mahdottomista kuvioista ovat:
Mahdottomia kuvioita laati tiettävästi ensimmäisenä ruotsalainen taiteilija Oscar Reutersvärd. Vuonna 1934 hän piirsi kuvion, joka myöhemmin tuli tunnetuksi Penrosen kolmiona. Reutersvärdin versiossa kolmion sivut olivat jakautuneet pieniksi kuutioiksi. Myöhemmin varsinkin M. C. Escher on käyttänyt niitä useissa teoksissaan.
Vuonna 1956 brittiläinen psykiatri Lionel Penrose ja hänen poikansa matemaatikko Roger Penrose laativat mahdottomista kuvioista lyhyen artikkelin "Impossible Objects: A Special Type of Visual Illusion". Artikkeli julkaistiin British Journal of Psychologyn numerossa 1/1958.
Mahdottomia kuvioita on käytetty usein myös mainoksissa.
Tulliselvitys
Tulliselvitys on tapahtuma, jossa maan tullille tai muulle tullausasioita hoitavalle viranomaiselle esitetään tullattava tavara ja osoitetaan mukana kuljetettavan, lähetettävän tai tilatun tavaran arvo ja määrä. Tulliselvityksen tarkoituksena on todeta, onko tavara tullivapaa tai pitääkö siitä maksaa tullia eli tulliveroa.
Matkustajaliikenteessä tulliselvityksen alkuna voidaan pitää esimerkiksi vihreän (ei tullattavaa) tai punaisen (tullattavaa) kaistan valitsemista valtion tai muun tullialueen rajanylityspaikoissa.
Rahtiliikenteessä tulliselvityksen tekemiseen voivat osallistua esimerkiksi tavaran lähettäjä ja vastaanottaja, huolitsija sekä kuljetukseen liittyvät henkilöt (kuten rekkakuskit).
Tulliselvityksen keskeinen osa on usein rajalla vaadittavan kirjallisen tai sähköisesti lähetettävän tulli-ilmoituksen (, ) täyttäminen. Joihinkin maihin kuten esimerkiksi Australiaan tultaessa matkustajien on täytettävä yhdistelmälomake, jossa tulli-ilmoitus sisältyy maahantulokorttiin.
Tulli-ilmoitukseen merkitään yleensä myös väliaikaisesti maahantuotavat ajoneuvot ja arvokkaammat tarvikkeet (kuten kannettava tietokone, järjestelmäkamera varusteineen; urheiluvarusteet); yhteisarvo voi ylittää tullivapaan tuonnin rajan). Väliaikaisesti maahantuotu ajoneuvo ja tarvikkeet tulee viedä mukanaan maasta poistuttaessa. Tulli-ilmoitus joudutaan tekemään esimerkiksi matkustettaessa autolla EU:sta Venäjälle tai muuhun Venäjän kanssa tulliunionissa olevaan maahan (Valko-Venäjä, Kazakstan).
Tullivapaasti kuljetettavan tai tullattavan tavaran määrä vaihtelee valtiosta tai tulliunionista toiseen. Toistuvasti ammatinsa takia tullirajan ylittäville (esim. lentokoneen, linja- tai kuorma-auton, junan tai laivan henkilökunnalle) tullirajat voivat olla erilaiset (usein alemmat) kuin satunnaiselle matkustajalle.
Rahtiliikenteessä Euroopan unioniin saapuvan tavaran tulli-ilmoitus voi liittyä tavaran maahantuontiin, passitukseen (siirrettäessä tavaraa toisaalle), varastoon siirtämiseen tai johonkin muuhun tulliselvityksen muotoon. Tulli-ilmoituksella on vaikutusta esimerkiksi tuotteen jatkokäytölle. Esimerkiksi maahantuotua elintarviketta ei saa markkinoida luomuna, ellei tätä ole sellaisena ilmoitettu tullille.
La Riojan maakunta (Argentiina)
La Riojan maakunta () on Argentiinan länsiosassa sijaitseva maakunta. Se on pinta-alaltaan 89 680 neliökilometriä ja sen asukasluku oli vuonna 2010 yhteensä 331 847. Maakunnan pääkaupunki on noin 187 000 asukkaan La Rioja (2010).
Mendozan maakunta
Mendozan maakunta () on Argentiinan länsiosassa sijaitseva maakunta. Se on pinta-alaltaan 148 827 neliökilometriä ja sen asukasluku oli vuonna 2010 yhteensä 1 741 610. Maakunnan pääkaupunki on noin 111 000 asukkaan Mendoza (2010).
Misionesin maakunta
Misionesin maakunta () on Argentiinan koillisosassa sijaitseva maakunta. Se on pinta-alaltaan 29 801 neliökilometriä ja sen asukasluku oli vuonna 2010 yhteensä 1 097 829. Maakunnan pääkaupunki on noin 338 000 asukkaan Posadas (2010).
Maakunta on Argentiinan keskeisintä teenviljelyn aluetta. Siellä tuotetaan erityisesti mustaa teetä, josta pääosa päätyy Yhdysvaltain markkinoille.
Santa Cruzin maakunta (Argentiina)
Santa Cruzin maakunta () on Argentiinan eteläosassa sijaitseva maakunta. Se on pinta-alaltaan Argentiinan toiseksi suurin maakunta Buenos Airesin maakunnan jälkeen (243 943 km) ja sen asukasluku oli vuonna 2010 yhteensä 272 524. Maakunnan pääkaupunki on noin 87 200 asukkaan Río Gallegos (2010).
A-luokka (hävittäjä, 1913)
A-luokka oli Britannian Kuninkaallisen laivaston torpedovenehävittäjäluokka, joka muodostui lokakuun 1913 hävittäjien uudelleen luokittelussa. Luokkaan sijoitettiin 26 tai 27 solmua saavuttaneet torpedovenehävittäjät. Luokan alukset oli valmistanut usealta eri telakalta 1890-luvun puolivälissä neljäkymmentäkaksi alusta useana eri luokkana (tilauksena) Amiraliteetin määritysten pohjalta telakoiden omien suunnitelmien mukaan. Alusten ainoana yhteisenä tekijänä oli suunniteltu nopeus 27 solmua.
Todellisuudessa kuuden ensimmäisen aluksen nopeudeksi oli määritelty 26 solmua, mutta yksikään niistä ei ollut enää palveluksessa luokitusta määritettäessä. Samoin monet 27 solmun aluksista olivat poistuneet palveluksesta ennen vuotta 1913, mutta yhdenmukaisuuden vuoksi kaikki neljäkymmentäkaksi alusta on luetteloitu alla olevassa luettelossa.
Ernst Sundvik
Ernst Edvard Sundvik (9. joulukuuta 1849 Vaasa – 24. elokuuta 1918 Helsinki) oli Helsingin yliopiston fysiologisen kemian ja farmakologian professori vuosina 1886–1915. Sundvik uudisti farmaseuttisen opetuksen ja suoritti vuosien ajan myös maan oikeuskemialliset tutkimukset.
Ernst Sundvik oli kotoisin Vaasasta, ja hänen vanhempansa olivat maalari Karl Edvard Sundvik ja Katarina Lovisa Hällberg. Sundvik oli naimisissa Olga Augusta Sundvikin kanssa.
M2 (Valko-Venäjä)
M2 on 34 kilometriä pitkä valtatie Valko-Venäjällä. M2 alkaa pääkaupunki Minskin keskustasta koilliseen johtavan Prospekt Nezavisimostin jatkona Minskin kehätien (M9) jälkeen ja johtaa Minskin kansalliselle lentoasemalle kaupungin itäpuolella. Valtatie M2 kulkee aluksi itäkoilliseen, mutta kääntyy puolivälissä eli 17 km kehätien jälkeen Smaljavitšyn piirin Slobodan taajaman kohdalla kaakkoon kohti lentoasemaa.
M2-valtatie on suosittu reitti Minskistä M1-valtatien eli :n itään vievälle osuudelle Oršaan tai Venäjän Smolenskiin ja Moskovaan. Liittymä M1:lle sijaitsee 27 km:n kohdalla eli 7 km ennen lentoasemaa.
Elokuussa 2013 maassa otettiin käyttöön etäluettaviin, autojen tuulilasin sisäpuolelle sijoitettaviin tunnistinlaitteisiin perustuva BelToll-tietullijärjestelmä. Vuoden 2014 alussa järjestelmä kattoi M1-, M2- ja M4-valtatiet ja osia useista muista valtateistä.
Valkoperäkolibrit
Valkoperäkolibrit ("Chalybura") on kolibrien heimoon kuuluva lintusuku. Sukuun kuuluu kaksi neotrooppisella alueella elävää lajia.
Pilvikolibrit
Pilvikolibrit ("Lampornis") on kolibrien heimoon kuuluva lintusuku. Sukuun kuuluu seitsemän neotrooppisella- ja nearktisella alueella elävää lajia.
Naamiosafiirikolibrit
Naamiosafiirikolibrit ("Basilinna") on kolibrien heimoon kuuluva lintusuku. Sukuun kuuluu kaksi nearktisella- ja neotrooppisella alueella elävää lajia.
Matias Ojala (jalkapalloilija)
Matias Petteri Ojala (s. 28. helmikuuta 1995 Oulu) on suomalainen jalkapalloilija, joka edustaa Veikkausliigassa pelaavaa Ilvestä. Pelipaikaltaan Ojala on keskikenttäpelaaja, mutta hän on pelannut myös laitapuolustajana.
Matias Ojalan pelaajaura ylimmillä sarjatasoilla alkoi kaudella 2010, kun hän nousi Tervareiden junioreista AC Oulun liigajoukkueeseen. Ojala debytoi AC Oulun paidassa 12. elokuuta 2010 Veikkausliigan ottelussa AC Oulu - MYPA. Samalla 15-vuotiaasta Ojalasta tuli nuorin Veikkausliigassa pelannut pelaaja. AC Oulun vakiokokoonpanoon Ojala murtautui kaudella 2011, jolloin hän pelasi 19 ottelua Ykkösessä.
Ojala teki huhtikuussa 2011 AC Oulun kanssa kauteen 2015 kestävän jatkosopimuksen. Lopullisen läpimurron avainpelaajaksi Ojala teki AC Oulun paidassa kaudella 2013, kun 21 Ykkösen ottelussa syntyi kuusi maalia. Ojala nostettiin myös joukkueen kapteeniksi elokuun alusta alkaen.
Elokuun 19. 2013 Ojala ilmoitti Twitter-tilillään siirtyvänsä pelaamaan Saksaan Hamburger SV:n joukkueeseen. Ojala pelasi HSV:n Regionalliigassa pelanneessa kakkosjoukkueesa kaikkiaan 14 ottelua tehden yhden maalin.
Saksasta paluun jälkeen Ojala jatkoi syyskesällä 2014 Ykkösessä pelanneen AC Oulun riveissä. Seuraavana talvikautena Ojala kävi Veikkausliigassa pelanneiden SJK:n ja Jaron testeissä, mutta Ojalan ja seurojen välillä ei päädytty sopimukseen. Näin Ojala jatkoi Ykkösessä pelanneen AC Oulun riveissä kauden 2015. Veikkausliigan ovet aukenivat Ojalalle kaudella 2016, kun hän siirtyi Veikkausliigaan nousseen PS Kemin riiveihin. Onnistuneen kauden jälkeen hän jatkoi sopimusta kemiläisseuran kanssa myös kaudeksi 2017.
Kaudeksi 2018 Ojala siirtyi Tampereen Ilvekseen kaksivuotisella pelaajasopimuksella.
Matias Ojala on pelannut yhteensä 32 poikien maaottelua. Ojala debytoi maajoukkueessa 1. maaliskuuta 2010 U16-maajoukkueen ottelussa Belgia–Suomi.
A-maajoukkueen päävalmentaja Mixu Paatelainen nimesi Ojalan helmikuussa 2012 Komia-turnauksen Suomi XI -joukkueeseen.
Kirjopyrstökolibrit
Kirjopyrstökolibrit ("Phlogophilus") on kolibrien heimoon kuuluva lintusuku. Sukuun kuuluu kaksi Etelä-Amerikassa elävää lajia.
Albert Hämäläinen
Albert Hämäläinen (20. helmikuuta 1881 Viitasaari – 8. lokakuuta 1949 Helsinki), oli suomalainen kansatieteilijä ja etnografi.
Hämäläisen vanhemmat olivat maanviljelijä Kustaa Hämäläinen ja Katariina Kauppinen. Hän valmistui filosofian kandidaatiksi Helsingin yliopistosta vuonna 1905. Hänen aineyhdistelmäänsä sisältyivät suomalais-ugrilainen kielentutkimus, venäjän kieli ja kirjallisuus sekä slaavilainen filologia. Hämäläinen kuului viimeiseen sukupolveen joka pääsi käymään suomalaisten itäisten heimokansojen, kuten mordvalaisten, marien ja udmurttien, keskuudessa vuosina 1906–1911, ennen kuin Neuvostoliitto sulki rajansa.
Väiteltyään filosofian tohtoriksi vuonna 1913 Hämäläinen opetti vuosina 1914–1924 suomea, venäjää ja englantia Hämeenlinnan lyseossa. Sitä ennen 1910–1912 hän oli toiminut Helsingin yliopiston venäläisen kirjaston amanuenssina ja senaatin ylimääräisenä kielenkääntäjänä 1914. Vuosina 1924–1931 hän oli Arkeologisen komission johtaja ja Seurasaaren museon johtaja. Vuodesta 1931 vuoteen 1949 Hämäläinen oli suomalais-ugrilaisen kansatieteen professori Helsingin yliopistossa, tämän aineen dosenttina hän oli toiminut 1930-1931. Oppituolin virassaan Hämäläinen kritisoi kansatieteen tutkimuksen siihenastista esinepainottuneisuutta ja korosti tapatutkimusta.
Hämäläinen tutki muun muassa Keski-Suomen kansankulttuuria ja rakennuskantaa, Keski-Skandinavian metsäsuomalaisten kulttuuria sekä hylkeenpyyntiä vanhan kulttuuriperinteen säilyttäjänä.Vuonna 1931 hän kävi tutkimusmatkalla Värmlannissa.
Hämäläinen oli Helsingin kaupungin museolautakunnan puheenjohtaja sekä Suomen ja Neuvostoliiton kulttuurivuorovaikutusta suunnitelleen komitean puheenjohtaja vuonna 1940. Hän toimi myös Kansantietouden tutkijain seuran esimiehenä ja Keskisuomalaisen Osakunnan inspehtorina. Osakunnan yhteydessä toimii Hämäläisen testamenttilahjoitukseen perustuva stipendirahasto, jonka tarkoitus on edistää Keski-Suomen kansanelämän tutkimusta.
Bengt af Klintberg
Bengt Knut Erik af Klintberg (25. joulukuuta 1938 Tukholma) on ruotsalainen etnologi, folkloristi, kirjailija ja taiteilija. Vuonna 2006 hänestä tuli professori.
Ruotsissa hän on varsinkin tunnettu kaupunkitarinoitten tutkinnasta, joita myös kutsutaan "klintbergareiksi". Hän on Rolf af Klintbergin ja vapaaherratar Carin Knutsdotter Leijonhufvudin poika. Hänen sisarensa ovat Gunila Axén ja pelle Manne af Klintberg. Hän on Daniel af Klintbergin, Karin af Klintbergin ja Elin af Klintbergin isä.
Minskin kehätie
Minskin kehätie (, , MKAD) eli M9 on 56,2 kilometriä pitkä pääkaupunki Minskin ympäröivä valtatie Valko-Venäjällä. Minskin kehätie on erityisesti aamu- ja iltapäiväruuhkan aikoihin hyvin vilkkaasti liikennöity valtatie.
Valtatiellä on pääosin nopeusrajoitus 90 km/h, mutta joillain osuuksilla 70 km/h. Huonon liikennesään vallitessa tai tilanteen muuten niin vaatiessa nopeusrajoituksia voidaan laskea tiesääasemien mittaustulosten ja kauko-ohjattavien liikennemerkkien avulla.
Minskin kehätie kuuluu kokonaisuudessaan Minskiin, vaikka kaupungin ja sitä ympäröivän Minskin piirin raja kulkeekin monissa kohdin valtatien ulkoreunalla.
Algoth Scarin
Algoth Scarin (20. marraskuuta 1684 Skara – 5. marraskuuta 1771 Turku) oli ruotsalainen historioitsija, joka asui Suomessa.
Scarinin vanhemmat olivat kirkkoherra Asmund Scarin ja Kristina Cleverus. Hän opiskeli Uppsalan yliopistossa tulevan arkkipiispan ja historiantutkija Erik Benzelius nuoremman oppilaana, valmistuen maisteriksi 1716. Vuonna 1719 hänestä tuli historian, latinan ja moraalin eli siveysopin dosentti.
Valtio-opin, moraalin ja historian professorina Turun akatemiassa Scarin toimi 1722–1761. Vuodesta 1747 hän oli myös akatemian kirjastonhoitaja. Historioitsijana hän koetti valaista Ruotsin ja Suomen menneisyyttä. Hän irrottautui Olof Rudbeckin perinteeseen nojautuvasta götisismistä ja kehitti kriittisempää historiantutkimusta. Scarinin ansiota on muun muassa, että paikallishistoriallinen tutkimus sai voimakkaan jalansijan Turussa 1700-luvulla. Hän toimi myös Gregorius Halleniuksen paikallishistoriaan keskittyvän väitöskirjan "Wirmoënsis in Finlandia territorii memorabilia" ohjaajana.
Scarin tutki erityisen innokkaasti Turun tuomiokirkon katolisen ajan muistomerkkejä sekä Nousiaisten kirkossa olevaa Pyhän Henrikin hautamonumenttia. Hän tutki myös Mynämäen kirkossa olevaa valkoisesta marmorista tehtyä Henrik Flemingin ja tämän puolison Ebba Erlanderintyttären hautamuistomerkkiä vuodelta 1632. Scarin aloitti Turun akatemiassa tavan pitää sanomalehtikollegioita, joissa professori luki ja kommentoi eurooppalaisia sanomalehtiä.
Scarinin omia teoksia ovat:
Keskeneräiseksi jäänyt käsikirjoitus "Om Finlands fordna namn, finska folkets ursprung och fordna hemvist" julkaistiin Suomi-kirjassa vuonna 1843.
Scarinin painattamia paikallishistoriallisia väitöskirjoja, joista osa lienee hänen itsensä laatimia, ovat:
Scarinin kirjeenvaihto julkaistiin Historiallisessa Arkistossa XII-XIII.
Erottuaan virastaan vuonna 1761 Scarin sai kanslianeuvoksen arvonimen. Hänen puolisonsa vuodesta 1729 oli Anna Katarina Alstrin (s. Roland), professori Lars Alstrinin leski.
Cedric Latimer
Cedric Latimer (s. 30. heinäkuuta 1987 Helsinki) on suomalainen koripalloilija. Hän pelasi 36 nuorten maaottelua.
Latimer aloitti juniorikoripallon Korihaiden juniorijoukkuissa ala-asteikäisenä. Yläasteen hän kävi Helsingissä ja pelasi Pussihukkien sekä Torpan Poikien juniorijoukkueissa. Lukion Latimer kävi Yhdysvalloissa. Vuonna 2006 Latimer aloitti opinnot Santa Claran yliopistossa, jossa hän pelasi myös yliopistokoripalloa. Hän edusti koulua, kunnes siirtyi vuonna 2008 Saint Francisin yliopistoon. Kauden 2008–2009 Latimer joutui jättämään väliin NCAA:n siirtosääntöjen vuoksi. Kaudeksi 2009–2010 hän nousi joukkueen avausviisikkoon ja teki 9,0 pistettä ottelua kohden.
Latimerilla oli optio myös seuraavasta kaudesta yliopiston kanssa, mutta hän päätti palata Suomeen, jossa hän siirtyi Namika Lahden paitaan. Ensimmäisellä Korisliiga-kaudellaan hän teki 13,1 pistettä ja otti 5,8 levypalloa ottelua kohden, ja hänet valittiin kauden päätteeksi vuoden tulokkaaksi. Kaudella 2011–2012 Latimer pelasi Korihaiden joukkueessa, mutta palasi seuraavaksi kaudeksi Namika Lahteen. Ainoastaan yhden kauden jälkeen hän siirtyi Korikobriin. Seuraavaksi kaudeksi Latimer siirtyi I-divisioona A:ta pelanneeseen Oulun NMKY:hyn. ONMKY selviytyi pudotuspeleihin, joissa karsiutui välierissä. Kauden jälkeen Latimer teki Korisliigajoukkue Kouvojen kanssa 1+1-vuotisen sopimuksen neljän kuukauden koeajalla. Latimer ei pelannut Kouvoissa yhtään ottelua Korisliigassa, ja hän ja seura purkivat sopimuksen lokakuun alussa.
Heinäkuussa 2016 Latimer teki sopimuksen Torpan Poikien kanssa. Toukokuussa 2017 hän siirtyi KTP-Basketiin.
Latimerin isä Erwin Latimer pelasi koripalloa pääsarjatasolla. Tammikuussa 2011 Latimer nostatti pienen kohun sanomalla mediassa, että Tampereen Pyrinnön Antero Lehto olisi huudellut hänelle rasistisesti.
Painonnosto kesäolympialaisissa 1952 – miesten 60 kg
Helsingin olympiakisojen painonnoston sarjaan 60 kg osallistui 22 urheilijaa edustaen 21 kansallisuutta. Kilpailu käytiin 25. heinäkuuta. Neljänneksi sijoittuneen Del Rosarion punnerrustulos 105 kg oli uusi olympiaennätys, joka myös sivusi maailmanennätystä. Tšimiškjanin voittotulos puolestaan oli yhteistuloksen maailmanennätys.
Domodedovon lentokentän pommi-isku 2011
Domodedovon lentokentän pommi-isku 2011 oli itsemurhaisku, joka tapahtui maan liikennöidyimmällä Domodedovon lentokentällä, Moskovan alueella, Venäjällä 24. tammikuuta 2011. Pommi-isku tappoi vähintään 35 ihmistä, ja yli sata loukkaantui.
Lentokenttä sijaitsee 40 km päässä Moskovan keskustasta.
Uhrien joukossa oli näytelmä- ja elokuvakäsikirjoittaja Anna Jablonskaja (s. 1981 Ukraina), joka oli menossa hakemaan Isskustvo kino -lehden hänelle myöntämää palkintoa.
Iskujen jälkeen presidentti Dimitri Medvedev uhkasi että niitä rangaistaan, jotka eivät ole hoitaneet velvollisuuksiaan kunnolla. Tämä johti ensimmäisiin potkuihin keskiviikkona 26.01.2011 kun hän erotti sisäministeriön virkamiehen, Moskovan alueen liikennehallinnosta ja turvallisuudesta vastanneen johtajan Andrei Aleksejevin.
8. helmikuuta 2011 Kavkaz Center -sivusto julkaisi videon, jossa Kaukasian emiiriksi julistautunut Doku Umarov ottaa vastuun iskusta. Video on kuvattu iskupäivänä.
WWE All Stars
WWE All Stars on WWE SmackDown! -pelisarjaan kuuluva showpainipeli. Peli ilmestyi Yhdysvalloissa 29. maaliskuuta 2011 ja Euroopassa 1. huhtikuuta 2011. Peli on Nintendo 3DS:n ainoa WWE-peli ja viimeinen WWE-peli PlayStation 2:lle ja PSP:lle.
Santa Fen maakunta
Santa Fen maakunta () on Argentiinan itäisessä keskiosassa sijaitseva maakunta. Se on pinta-alaltaan 133 007 neliökilometriä ja sen asukasluku oli vuonna 2010 yhteensä 3 200 736. Santa Fen naapurimaakuntia ovat pohjoisesta myötäpäivään lueteltuna Chaco, Corrientes, Entre Ríos, Buenos Aires, Córdoba ja Santiago del Estero. Maakunnan pääkaupunki on noin 508 000 asukkaan Santa Fe, ja suurin kaupunki hieman yli miljoonan asukkaan Rosario (2010).
Super-Kamiokande
Super-Kamiokande eli Super-Kamioka Nucleon Decay Experiments on neutriinoilmaisin Kamiokan laboratoriossa Japanissa. Ilmaisin sijaitsee noin 1 000 metriä Hidan kaupungin alla Kamiokan kaivoksessa.
Super-Kamiokande on seuraaja vuonna 1995 toimintansa lopettaneelle Kamiokande-ilmaisimelle. Se aloitti toimintansa huhtikuussa 1996. Ilmaisimen tarkoitus on tutkia neutriino-oskillaatiota.
Super-Kamiokande on rakenteeltaan sylinterimäinen ruostumattomasta teräksestä valmistettu säiliö, joka 41,4 m korkea ja 39,3 m halkaisijaltaan. Säiliö sisältää 50 000 tonnia puhdasta vettä. Ilmaisin koostuu kahdesta samankeskisestä Tšerenkovin ilmaisimista, joista sisemmän pinta on varustettu 111 146 valomonistinputkella, jotka kattavat pinnasta noin 40 % ja ovat halkaisijaltaan 50 cm. Ulompi ilmaisin sen sijaan koostuu 1 885 valomonistinputkesta, jotka ovat halkaisijaltaan noin 20 cm.
Super-Kamiokande on Tšerenkovin säteilyn ilmaisin, eli se havaitsee neutriinon aiheuttaman varatun hiukkasen siroamisesta syntyneen Tšerenkovin säteilyn. Neutriino tönäisee säiliössä olevaa vesimolekyyliä irrottaen siitä elektronin. Elektroni liikkuu valoa suuremmalla nopeudella vedessä aiheuttaen Tšerenkovin säteilyä, jonka ilmaisinjärjestelmän valomonistinputket havaitsevat.
Santiago del Esteron maakunta
Santiago del Esteron maakunta () on Argentiinan pohjoisosassa sijaitseva maakunta. Se on pinta-alaltaan 136 351 neliökilometriä ja sen asukasluku oli vuonna 2010 yhteensä 896 461. Santiago del Esteron naapurimaakuntia ovat pohjoisesta myötäpäivään lueteltuna Salta, Chaco, Santa Fe, Córdoba, Catamarca ja Tucumán. Maakunnan pääkaupunki on noin 256 000 asukkaan Santiago del Estero (2010).
Tucumánin maakunta
Tucumánin maakunta () on Argentiinan luoteisosassa sijaitseva maakunta. Se kuuluu pinta-alaltaan maan pienimpiin maakuntiin (22 524 km) ja sen asukasluku oli vuonna 2010 yhteensä 1 448 200. Maakunnan väestötiheys on noin 64 as./km. Tucumánin naapuriprovinsseja ovat pohjoisesta myötäpäivään lueteltuna Salta, Santiago del Estero ja Catamarca. Maakunnan pääkaupunki on noin 585 000 asukkaan San Miguel de Tucumán (2010).
Säihkykolibrit
Säihkykolibrit ("Heliodoxa") on kolibrien heimoon kuuluva lintusuku. Sukuun kuuluu yhdeksän neotrooppisella alueella elävää lajia.
Kastanjakolibrit
Kastanjakolibrit ("Boissonneaua") on kolibrien heimoon kuuluva lintusuku. Sukuun kuuluu kolme Etelä-Amerikassa elävää lajia.
Sädekolibrit
Sädekolibrit ("Aglaeactis") on kolibrien heimoon kuuluva lintusuku. Sukuun kuuluu neljä Etelä-Amerikassa elävää lajia.
Tähtikolibrit
Tähtikolibrit ("Oreotrochilus") on kolibrien heimoon kuuluva lintusuku. Sukuun kuuluu viisi Etelä-Amerikassa elävää lajia.
Dionysos (albumi)
Dionysos on puolalaisen black metal -yhtye Lux Occultan toinen studioalbumi, joka on julkaistu vuonna 1997.
Inkakolibrit
Inkakolibrit ("Coeligena") on kolibrien heimoon kuuluva lintusuku. Sukuun kuuluu yksitoista neotrooppisella alueella elävää lajia.
Maior Arcana (The Words That Turn Flesh into Light)
Maior Arcana (The Words That Turn Flesh Into Light) on puolalaisen black metal -yhtye Lux Occultan kokoelmalevy, joka on julkaistu vuonna 1998. Albumi sisältää neljä uutta kappaletta sekä yhtyeen varhaisen demon The Forgotten Arts kappaleet.
KNM Bergen (D304)
KNM Bergen (runkonumero D304) oli Norjan laivastossa toisen maailmansodan jälkeen palvellut Britannian Kuninkaalliselta laivastolta ostettu Cr-luokan hävittäjä, joka luokiteltiin Norjassa Bergen-luokkaan. Alus valmistettiin nimellä "HMS Cromwell" (ex- "HMS Cretan").
Alus otettiin Britannian kuninkaallisen laivaston palvelukseen 6. syyskuuta 1946, jolloin se oli miehitetty ainoastaan aluksen siirtoon tarvittavalla miehistöllä. Se siirrettiin 25. lokakuuta Norjan laivastolle, joka nimesi sen "KNM Bergeniksi". Koulutuksen päätyttyä alus lähti 27. marraskuuta Chathamista Norjaan Bergeniin, jonne se saapui 30. marraskuuta.
Alus lähti 26. joulukuuta New Yorkiin mukanaan yli sata merimiestä, joiden tehtävänä oli kuljettaa Norjan hallituksen lunastamat Liberty-alukset sekä kymmenen tankkeria Norjaan. Matkan aikana alus joutui kovaan myrskyyn ja vaurioitui pahoin menettäen muun muassa runsaasti kansilastistaan. Ne jotka kykenivät syömään joutuivat elämään suolakalalla.
"Bergen" teki lukuisia ulkomaan purjehduksia palveluksessa ollessaan, ja osan ajasta se oli kadettien koululaivana. Alus poistettiin laivastoluettelosta 1. tammikuuta 1967 ja se myytiin kesäkuussa Staubo et Sonsille Oslossa 583 500 Norjan kruunulla. Alus hinattiin Grimstadiin romutettavaksi.
Puutteellisesti tunnettu laji
Puutteellisesti tunnettu laji (engl. "Data Deficient", DD) on eräänlainen uhanalaisuusluokitus lajista, jonka populaation kokoa ja levinneisyyttä ei tunneta niin hyvin, että sille voitaisiin määrittää jokin tarkka uhanalaisuuden taso. Tämä tarkoittaa sitä, että lajin kannan koosta, tilasta ja kehityksestä on vain vähän tai erittäin vähän tietoa, vaikka lajia oltaisiinkin tutkittu.
Kansainvälinen luonnonsuojeluliitto IUCN suosittelee varovaisuusperiaatteen mukaisesti, että harvoin havaittavia tai suppealla alueella eläviä lajeja ei arvioitaisi puutteellisesti tunnetuksi, vaan mieluummin uhanalaisiksi.
NCube
nCube on norjalainen CubeSat-pikosatelliittien perhe. Kaksi satelliittia on rakennettu norjalaisten yliopistojen yhteistyönä.
nCube-1 tuhoutui laukaisussa, kun taas nCube-2 ei alkanut toimia avaruudessa. Satelliittien piti toimia radioamatööritaajuuksilla. Niillä aiottiin testata laivojen seurantajärjestelmää (AIS). Epäonnistumisista huolimatta norjalaiset ilmoittivat projektien päämäärien toteutuneen.
My Guardian Anger
My Guardian Anger on puolalaisen black metal -yhtye Lux Occultan kolmas studioalbumi, joka on julkaistu vuonna 1999.
Vierailijat
Jussi Ala-Kuha
Jussi Aaro Ala-Kuha (1. heinäkuuta 1952 Kuortane - 12. maaliskuuta 2007) oli suomalainen soitinrakentaja, säveltäjä, sanoittaja ja sovittaja joka vaikutti kanteleenrakentajien kouluttajina Kaustisella. Ala-Kuha vaikutti myös Bill Hota & Pulvers-yhtyeessä.
Saksan väestö
Saksan väestöllä tarkoitetaan kaikkia Saksan liittotasavallan alueella asuvia ihmisiä. Saksan väkiluku on noin 82 800 000 (31.12.2017). Vuonna 2011 Saksan väkiluku tarkistettiin ja väestömääräksi saatiin 80 300 000. Sen jälkeinen väestönkasvu johtuu positiivisesta muuttotaseesta, luonnollinen väestönmuutos on ollut negatiivinen. Saksan hedelmällisyysluku on kohonnut selvästi 2010-luvulla, joskin se on länsimaille tyypilliseen tapaan väestön uusiutumisrajan alapuolella.
Saksa on teollisuusmaa, jonka koulutuksen, teknologian ja taloudellisen tuottavuuden taso ovat maailman korkeimpia. Toisen maailmansodan jälkeen yliopistoihin jatkavien opiskelijoiden määrä on kolminkertaistunut. Saksan taloudellisesti suurin ryhmä on keskiluokka.
Saksassa on 12 virallista metropolialuetta. Näillä alueilla asuu yli puolet saksalaisista. Vuonna 2005 Saksassa oli 82 yli 100,000 asukkaan kaupunkia. Saksan suurimpia metropolialueita ovat:
Saksassa asuu yli 16 miljoonaa ihmistä, joiden syntyperä ei ole saksalainen. Näistä seitsemän miljoonaa on maahanmuuttajia. Saksalaisten jälkeen suurin etninen ryhmä on turkkilaiset. 1960-luvusta lähtien Länsi-Saksa ja myöhemmin Saksan liittotasavalta ovat vastaanottaneet maahanmuuttajia erityisesti Etelä- ja Itä-Euroopasta sekä Turkista. Suurin osa maahanmuutosta on työperäistä, ja myös pakolaisten määrä kehitysmaista on suuri.
Idästä länteen kohdistuvalla maahanmuutolla on Saksassa pitkä historia. Toisen maailmansodan jälkeen Itä-Saksasta muutti paljon ihmisiä Länsi-Saksaan. Myös Saksojen yhdistyttyä sama kehitys jatkui, tosin pääasiassa taloudellisista syistä. Sama kehitys jatkuu edelleen, joskin paljon huomaamattomampana.
Saksan suurimmat etniset ryhmät ovat saksalaiset, turkkilaiset, italialaiset, puolalaiset, serbit, montenegrolaiset ja kreikkalaiset. Vuonna 2008 30 prosentilla Saksassa syntyneistä lapsista ainakin toinen vanhemmista oli ulkomaalaistaustainen. Näiden lasten vanhempien keski-ikä oli 33,8 vuotta. Saksassa syntyneiden lasten vanhempien keski-ikä taas oli 44,6 vuotta.
1960-luvulta asti Saksaan on tullut etnisiä saksalaisia Puolan kansantasavallasta ja Neuvostoliitosta (erityisestä Kazakstanista, Venäjältä ja Ukrainasta). Neuvostoliiton hajoamisen jälkeen määrä on kasvanut huomattavasti. Vuosina 1991–2001 näiltä alueilta saapui Saksaan lähes kaksi miljoonaa etnistä saksalaista. Nykyään tällaista alkuperää olevien ihmisten määrä Saksassa on 4,0–4,5 miljoonaa arviosta riippuen.
Saksaan on saapunut vuodesta 2015 kevääseen 2018 yli miljoona turvapaikanhakijaa. Tilastojen mukaan ulkomailla syntyneet naiset saavat keskimäärin enemmän lapsia kuin syntyperäiset saksalaisnaiset.
Saksassa on Euroopan suurin juutalaisten yhteisö. Vuonna 2004 entisen Neuvostoliiton alueilta muutti Saksaan kaksi kertaa niin paljon juutalaisia kuin Israeliin. Tällä hetkellä juutalaismuuttajien kokonaismäärä on noin 200 000. Afrikkalaista alkuperää olevia saksalaisia on noin 450 000. Suurin osa heistä tulee Pohjois-Afrikasta. Myös lähes 50 000 intialaista alkuperää olevaa ihmistä asuu Saksassa.
Tämä osio sisältää tilastoja Saksan väestöstä. Tilastot on tuotu CIA World Factbookista.
Yleisurheilu kesäolympialaisissa 1952 – naisten pituushyppy
Helsingin olympiakisojen naisten pituushyppyyn osallistui 34 urheilijaa edustaen 22 kansallisuutta. Kilpailu käytiin 23. heinäkuuta. Uuden-Seelannin Yvette Williams onnistui loppukilpailussa vasta kolmannellaan saamaan jatkokierroksille oikeuttavan tuloksen. Tämän jälkeen hän onnistuikin vielä parantamaan ja jäi lopulta vain sentin Fanny Blankers-Koenin vuodelta 1943 peräisin olevasta maailmanennätyksestä. Olga Gyarmatin olympiaennätys 569 Lontoon 1948 kisoista oli kevyttä tavaraa ja se rikottiin useampaan otteeseen jo karsinnassa.
Karsintaraja oli 530.
Karsintayhmä 1
Karsintayhmä 2
Funk metal
Funk metal on musiikkityyli, jossa yhdistyvät heavy metalin raskaat kitarariffit, menevät bassokuviot ja funkmusiikin synkooppiset rytmit. Tyyli kehittyi 1980-luvun puolivälissä, kun sen aikaiset funk-yhtyeet kuten Faith No More, Fishbone ja Red Hot Chili Peppers alkoivat yhdistää metallimusiikin vaikutteita funkmaiseen tyyliinsä.
The Witcher 2: Assassins of Kings
The Witcher 2: Assasins of Kings on CD Projekt RED:n kehittämä ja CD Projektin vuonna 2011 julkaisema toimintaroolipeli. Peli on julkaistu Windowsille, Linuxille, OS X:lle ja Xbox 360:lle.
Peli on jatko-osa vuonna 2007 julkaistulle "The Witcherille" ja perustuu puolalaisen fantasiakirjailija Andrzej Sapkowskin "Noituri"-kirjasarjaan. Pelaaja ohjaa Geralt Rivialaista, joka on yksi noitureiksi kutsutuista hirviöitä metsästävistä geenimanipuloiduista ihmisistä. Geraltia epäillään Temerian kuningaskunnan hallitsijan Foltestin murhasta. Peli seuraa Geraltin pyrkimyksiä puhdistaa nimensä ottamalla kiinni kuninkaan varsinainen murhaaja.
Peli sai hyvän vastaaoton ja sitä kehuttiin muun muassa juonen syvyydestä, graafisesta ulkoasusta ja pelaajan valintojen merkittävyydestä. Pelin Windows- ja Xbox 360 -versioita myytiin 1,7 miljoonaa kappaletta vuoden 2012 toukokuuhun mennessä ja syyskuussa 2014 pelisarjan ensimmäisen ja toisen osan yhteenlasketut myyntiluvut ylittivät kahdeksan miljoonaa. Pelisarjan kolmas osa, "", julkaistiin toukokuussa 2015.
Pelaaja on päähahmo nimeltään "Geralt of Rivia": ammatiltaan hirviönmetsästäjä, rodultaan noituri (tehokkaiksi tappokoneiksi geenimanipuloituja ihmisiä).
Useiden avoimen maailma roolipelien tapaan Geraltin pitää suorittaa erilaisia tehtäviä ("quest"), joita pelaaja saa eri henkilöiltä tarinan varrelta. Pelin edistyessä Geralt saa kokemuspisteiden (joiden myötä hahmon taso nousee) lisäksi uusia varusteita ja kykyjä. Hän voi myös saada tilapäisesti uusia liittolaisia.
Muutoksia verrattuna ensimmäiseen "The Witcheriin" on uusi tavaratilajärjestelmä ("inventory"). Pelaaja voi rakentaa aseita ("crafting") ja lisäksi niitä voi myös parannella. Taistelumekanismia on muokattu huomattavasti: pelaaja voi mennä lähitaistelutilaan, jossa voi tapella nyrkeillä vastustajansa kanssa.
GameSpot antoi pelille arvosanan 9/10.
PC Gamer antoi pelille arvosanan 89/100.
Husqvarna SMS 4 125
Husqvarna 125 SMS 4 on nelitahtinen 125-kuutioinen kevytmoottoripyörä, jonka valmistus alkoi 2010. Pyörä valmistetaan Italiassa. Sen joutokäynnin ääni on hiljainen verrattuna aiemman mallin rämisevään ääneen, mutta ajoääni kuulostaa sporttiselta. Painopiste on matalalla, joten sillä voi ajaa hitaasti. Polttoaineen kulutus on keskimäärin 3,2 litraa/100 km.
Moottori
Runko ja jousitus
Mitat, paino ja tilavuudet
Teho ja huippunopeus
Yleisurheilu kesäolympialaisissa 1952 – naisten kuulantyöntö
Helsingin olympiakisojen naisten kuulantyöntöön osallistui 20 urheilijaa edustaen 13 kansallisuutta. Kilpailu käytiin 26. heinäkuuta.
Karsintaraja oli 12,30.
Kenneth Pinyan
Kenneth Pinyan (22. kesäkuuta 1960 – 2. heinäkuuta 2005) oli yhdysvaltalainen zoofiili, joka kuoli sisäiseen konfliktioon jonka hän sai harrastettuaan anaaliseksiä hevosen kanssa. Hän oli videoinut edellisen sukupuoliyhdynnän ja jakoi niitä epävirallisesti nimellä Mr. Hands.
Individual Infernal Idimmu
Individual Infernal Idimmu on puolalaisen death/black metal -yhtye Neolithin kolmas studioalbumi, joka on julkaistu vuonna 2010.
Immortal (Neolithin albumi)
Immortal on puolalaisen death/black metal -yhtye Neolithin toinen studioalbumi, joka on julkaistu vuonna 2004.
Igne Natura Renovabitur Integra
Igne Natura Renovabitur Integra on puolalaisen death/black metal -yhtye Neolithin ensimmäinen studioalbumi, joka on julkaistu vuonna 1998.